У другой палове XIX ст. на Піншчыне па грунтавай дарозе адкрыўся паштовы гасцінец № 4 Пінск — Тэлеханы. Ён праходзіў праз паштовую станцыю ў Лагішчыне, абслугоўваўся 14 коньмі. За правоз паштовай карэспандэнцыі (аднаго ліста) і эстафеты (тэрміновага ліста) спаганялася прагонная плата ў памеры 3 кап. За праезд аднаго пасажыра ў паштовым экіпажы спаганялася столькі ж. У залежнасці ад стану паштовай дарогі плата часам дасягала 5 кап.